Bab kaprigelan abasa jawi punika tiyang sepah ( Bapak- Ibu ) wajib maringi patuladhan lan ngulinakaken putra lan kluwarganipun migunakaken Basa Jawi sokur saged ingkang sae lan leres. Ngulinakaken Basa Jawi lan unggah- ungguh basa , boten bab ingkang ewet. Awit kapinteran lan kaprigelan ngginakaken basa punika saking pakulinan..Bab unggah- ungguh upamanipun; Bapak sare, Ibu sare, adhik tilem, kula tilem, simbah dhahar, kula nedha, adhik nedha. Amargi Basa Jawi punika wonten tataran ngoko, karma, karma inggil, mila lare kedah dipunparingi conto kados pundi leresipun manawi wawanrembug kaliyan tiyang sepah, guru lan kanca.